Са уређењем Теразија почело се након окончања Балканских ратова 1913., када је у склопу велике свечаности одржане на Теразијама поводом повратка српске војске из рата, на месту касније саграђене степенасте кружне платформе, прво је изграђен водоскок, који је био са кружним постаментом и системом прскалица. Водоскок је до почетка Првог светског рата био само повремено активан, јер је често коришћен као постамент за говорницу на неком од народних окупљања, као трибина или павиљон.